Official Journal L 193 , 29/07/2000 P. 0003 - 0005



Ir-Regolament tal-Kunsill (KE) Nru 1667/2000 tas-17 ta’ Lulju 2000 li jemenda r-Regolament (KE) Nru 3072/95 dwar l- organizzazzjoni komuni tas-suq tar- ross IL-KUNSILL TA’ L-UNJONI EWROPEA, Wara li kkunsidra it-Trattat li jistabilixxi il-Komunità Ewropea, u b’mod partikolari Artikolu 37 tiegħu, Wara li kkunsidra il-proposta mill-Kummissjoni [1], Wara li kkunsidra l-opinjoni tal-Parlament Ewropew [2]; Wara li kkunsidra l-opinjoni tal-Kumitat Ekonomiku u Soċjali [3], Billi: (1) Artikolu 3(2) tar-Regolament tal-Kunsill Nru 3072/95 [4] jipprovdi li l-prezz ta’ intervent għandu jkun suġġett għal żidiet fix-xahar. Dan il-mekkanismu ifittex li jieħu in konsiderazzjoni, sa ċertu limitu, ta’ l- ispejjeż tal-ħżin u ta’ l-ispejjeż ta’ l-iffinanzjar għall- ħżin ta’ ċereali fil-Komunità u tal-ħtieġa li jiġi żgurat li wieħed jeħles mill-ħażniet skond il- ħtiġijiet tas-suq. Skond l-istrateġija segwita għar-riforma ta’ l-organizzazzjoni komuni tas- swieq b’konnessjoni ma’ l-Aġenda 2000 u sabiex il-produtturi jkunu jistgħu jorganizzaw il- produzzjoni tagħhom matul diversi snin, iż-żidiet fix-xahar għandhom jiġu ffissati mingħajr ebda limitu ta’ żmien, mingħajr preġudizzju għal kull reviżjonijiet li jistgħu jkunu meħtieġa fil-futur. B’mod partikolari minħabba l-istabilita’ tal- prezzijiet u tar-rati ta’ l-imgħax, iż-żidiet presentament applikabbli għandhom jinżammu. (2) Fil-kuntest li jingħata appoġġ lill-produtturi tar-ross, Artikolu 6 tar-Regolament (KE) Nru 3072/95 jipprovdi għal erja bażi nazzjonali għal kull Stat Membru produttur bl-eċċezjoni ta’ Franza u tal-Greċja, li fir-rigward tagħhom huma stipulati żewġ erji bażi. Il-Greċja talbet li d-dipartimenti ta’ Kavala u Aitolia u Akarnania jiġu inklużi fl-istess erja bażi bħal Tessaloniki, Serres u Ftjotida, minħabba li r-ross jikkostitwixxi prodott agrikolu tradizzjonali f’dawn id-dipartimenti. (3) Bil-għan li tintlaħaq simplifikazzjoni u kjarezza leġislattiva, id-dispożizzjonijiet tar-Regolament (KEE) Nru 3072/95 li m’ humiex relevanti għandhom jiġu mħassra fl-istess żmien. (4) Il-miżuri meħtieġa għall-implimentazzjoni tar-Regolament (KE) Nru 3072/95 għandhom jiġu adottati skond id-Deċiżjoni tal- Kunsill 1999/468/KE tat-28 ta’ Ġunju 1999 li tistipula l-proċeduri għall-eżerċizzju tal-poteri ta’ implimentazzjoni mogħtija lill-Kummissjoni [5]. ADOTTAT DAN IR-REGOLAMENT: Artikolu 1 Ir-Regolament (KE) Nru 3072/95 huwa emendat kif ġej: 1. Artikolu 3(2) għandu jiġi mibdul b’dan li ġej: "2. Il-prezz ta’ intervent għandu jkun suġġett għal żidiet fix-xahar matul kull wieħed mill-erba’ xhur speċifikati f’Artikolu 4(1). Il- prezz hekk miksub għax-xahar ta’ Lulju għandu jibqa’ validu sal-31 ta’ Awissu. Mis-sena tas-suq 2000/2001, kull żieda fix-xahar għandha tkun ta’ EUR 2/t." 2. F’Artikolu 6, il-paragrafi 3 u 4 għandhom jiġu mibdula b’dan li ġej: "3. L-ammonti ta’ ħlas ta’ kumpens għandhom ikunu kif ġej: (EUR/ett) | | 1997/98 | 1998/99 | 1999/2000 u wara | Spanja | 111,44 | 222,89 | 334,33 | Franza | | | | —territorju metropolitan | 96,35 | 192,70 | 289,05 | —Gujana Franċiża | 131,80 | 263,60 | 395,40 | Il-Greċja | | | | —id-dipartimenti ta' Tessaloniki,Serres, Kavala, Ajtolja, Akarnanja u Ftijotida | 131,27 | 262,55 | 393,82 | —dipartimenti oħrajn | 131,27 | 262,55 | 393,82 | L-Italja | 106,00 | 212,00 | 318,01 | Il-Portugall | 106,18 | 212,36 | 318,53 | Sabiex tintlaħaq orjentazzjoni aħjar ta’ produzzjoni, l-ammonti ta’ ħlas ta’ kumpens jisgħu jiġu varjati billi jiġu applikati żidiet jew tnaqqis fil-prezzijiet skond il- varjeta’. Il- ħlasijiet ta’ kumpens għandhom isiru bejn is-16 ta’ Ottubru u l-31 ta’ Diċembru li jiġu wara l-bidu tas-sena tas-suq in kwistjoni. 4. Qiegħda tiġi stabbilita erja bażi nazzjonali għal kull Stat Membru produttur. Madanakollu, fir-rigward ta’ Franza u tal-Greċja qegħdin jiġu stabiliti żewġ erji bażi. Iż-żoni bażiċi huma skond kif ġej: Spanja | 104973 ett | Franza | | —territorju metropolitan | 24500 ett | —Gujana Franċiża | 5500 ett | Il-Greċja | | —id-dipartimenti ta' tessaloniki, Serres, Kavala, Ajtolja, Akarnanja u Ftijotida | 22330 ett | —dipartimenti oħrajn | 2561 ett | L-Italja | 239259 ett | Il-Portugall | 34000 ett" | 3. L-Artikolu 20 huwa mħassar. 4. Artikolu 22 huwa mibdul b’dan li ġej: "Artikolu 22 1. Il- Kummissjoni għandha tiġi assistita mill-Kumitat ta’ Ġestjoni għaċ-Ċereali mwaqqaf bl-Artikolu 23 tar-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq taċ-ċereali [6] hawnhekk iżjed ‘il quddiem imsejjaħ ‘il- Kumitat’. 2. Kull fejn issir referenza għal dan il-paragrafu, għandhom japplikaw Artikoli 4 u 7 tad-Deċiżjoni 1999/468/KE. Il-perjodu stipulat f’Artikolu 4(3) tad-Deċiżjoni 1999/468/KE għandu jkun iffissat bħala xahar. 3. Il- Kumitat għandu jadotta r-regoli tiegħu ta’ proċedura." Artikolu 2 Dan ir-Regolament għandu jidħol fis-seħħ fit-tielet jum li jiġi wara dak li fih ikun ippubblikat fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fis-17 ta’ Lulju 2000. Għall-Kunsill J. Glavany Il-President [1] ĠU C 86 E, ta' l-24.3.2000, p 3. [2] Opinjoni mogħtija fis-16 ta’ Mejju 2000 (għadha mhux pubblikata fil-Ġurnal Uffiċjali). [3] ĠU C 168, tas-16.06.2000, p. 17. [4] ĠU L 329, tat-30.12.1995, p. 18. Regolament kif l-aħħar emendat bir-Regolament (KE) Nru 2072/1998 (ĠU L 265, tat-30.9.1998, p. 4). [5] ĠU L 184, tas-17.07.1999, p. 23. [6] ĠU L 181, ta' l-1.07.1992, p. 21. --------------------------------------------------